<classify> Pambano hilo la raundi 10, litakuwa ni la kumaliza ubishi baina ya mabondia hao baada ya pambano la kwanza Dimoso kudundwa kwa pointi.Akizungumzia pambano hilo, mwandaaji Rajabu Mhamila alisema maandalizi yamekamilika kwani mabondia wameshaingia makubaliano pia siku hiyo kutakuwa na mapambano mengine ya utangulizi yatakayowakutanisha mabondia mbalimbali.Maandalizi ya pambano yamekamilika kwani kila bondia ameshasaini mkataba wa kupigana na kutakuwepo burudani mbalimbali siku hiyo huku ulinzi ukiwa ni wa kutosha, alisema Mhamila.Bondia Seleman Zugo atapambana na Abdallah Ruwanje na Adam Ngange atakabiliana na Shabani Mtengela na Said Uwezo atapambana na Hassan Mgosi huku Hamza Mchanjo ataoneshana kazi na Ally Maiyo na mapambano yote ya utangulizi ni ya raundi sita.  <topic>: MICHEZO 